Knowing Bros (rancangan hiburan Korea)

Knowing Bros (), juga dikenal sebagai Men on a Mission atau Ask Us Anything, adalah satu rancangan hiburan Korea Selatan yang diedarkan oleh JTBC.

Format

Brother School 
Format semasa (dari episod 17) menggunakan konsep sekolah tinggi di mana ahli-ahli tetap berlakon sebagai pelajar sekolah tinggi dalam sebuah kelas sementara tetamu-tetamu jemputan hadir sebagai pelajar yang baru berpindah. Kebanyakan segmen dalam format ini menunjukkan aktiviti-aktiviti yang pelajar sekolah biasa akan buat bersama-sama. Pada masa yang sama, rancangan ini akan kadang-kala mempelbagaikan bahagian akhir dengan segmen di luar konsep sekolah. Format ini telah menerima pujian dari penonton yang menyebabkan peningkatan kadar tontonan dan populariti rancangan ini selepas beberapa episod bersiaran.

Terdapat sekurang-kurangnya dua segmen, yang mentakrifkan format Brother School ini:

 Entrance Application – segmen di mana tetamu mengisi borang permohonan terlebih dahulu di mana salah satu ahli tetap akan membaca dan yang lain-lain akan mengulas. Kemuncak segmen ini adalah pilihan tetamu untuk duduk bersama dengan ahli-ahli tetap yang beliau suka atau tidak suka.
 Guess About Me – segmen di mana tetamu telah mempersiapkan beberapa soalan yang berkaitan dengan diri mereka sendiri. Soalan-soalannya kadang-kala samar-samar atau amat peribadi di mana tetamu tidak pernah mendedahkan maklumat tersebut kepada orang ramai.

Setiap episod mungkin juga mempunyai segmen-segmen berikut, sama ada dalam, di antara, atau selepas segmen-segmen tetap di atas:

 Second Period – satu segmen yang biasanya datang selepas segmen tetap dan berbeza antara tetamu. Dalam kebanyakan situasi, tetamu yang memberi cadangan aktiviti apa yang mahu dibuat. Ia mempunyai variasi aktiviti dari sesi kaunseling, kelas seni dan pendidikan jasmani.
 Let's Play – segmen pendek apabila tetamu akan mencabar ahli tetap dalam satu permainan, yang tetamu rasa yakin untuk menang, biasanya oleh cara ortodoks seperti peraturan serta-merta. Tetamu biasanya akan mengakhiri cabaran ini dengan mengalahkan setiap ahli tetap secara berturut-turut.
 Three No's (No Concept, No Basis, No Script) – satu segmen yang berkisar tentang sketsa pendek secara spontan di mana ahli tetap & tetamu tidak diberikan sebarang dialog atau jalan cerita. Mereka hanya boleh bergantung pada keseluruhan tema yang ditentukan pada minggu itu dan saat penting.
 Music Class (Songstagram) – segmen di mana tetamu telah membuat satu daftar lagu dengan tema tertentu pilihan mereka. Segmen ini memfokuskan pada usaha ahli tetap dalam meneka lagu-lagu tesebut dalam urutan yang benar. Petunjuk, seperti tarikh pelancaran, ciri-ciri, atau "Permainan Jonghyun" yang telah diperkenalkan pada ep. 29 oleh mendiang Jonghyun (SHINee), di mana awal suku kata/not dari bait diberikan dengan irama digunakan untuk membantu ahli.
 Lee Sang-min Time – diperkenalkan secara rasmi di ep. 56 dan sebelumnya dipanggil Choose Your Type, ia adalah satu segmen pendek di mana tetamu (biasanya yang perempuan) diberitahu oleh Lee Sang-min untuk memilih mana-mana ahli tetap (atau tetamu jemputan lelaki yang datang bersama) sebagai pasangan ideal mereka. Spesifikasi adalah agar semua anggota "setaraf" dari segi undang-undang, sosial ekonomi, & status awam; dan bahawa pilihan didasarkan hanya pada penampilan dan personaliti mereka.
 Dancestagram – diperkenalkan secara rasmi di ep. 57 oleh Chanmi (AOA), tetapi dalam episod dengan Psy ia menjadi satu segmen di mana penerbit akan memainkan suku kata awal/not pertama dalam lagu tersebut dan mereka perlu teka tajuk, lagu dan tarian lagu tersebut.
  99 Seconds Teamwork Competition – satu segmen yang sering digunakan ketika sekumpulan besar tetamu hadir, seperti kumpulan idola. Setiap misi adalah berbeza setiap episod, tetapi pasukan ahli tetap dan pasukan tetamu perlu melengkapkan misi tersebut dalam 99 saat. Sekiranya satu pasukan berjaya melengkapkan misi ini, pasukan lawan akan diberi peluang untuk membaiki rekod mereka.
 Classical Culture Class - satu segmen mendedikasikan budaya pop tentang generasi lalu.
 Imagination Time - satu segmen yang bermula dengan memanaskan badan seperti melukis dari satu bentuk dan meneka perkataan yang dikatakan tanpa mengeluarkan suara. Kemuncak segmen ini adalah (Hangul: 상상력 시간) adalah Guess the Drama Line, ahli-ahli dan tetamu harus meneka apa dialog seterusnya dalam babak dari drama yang ditunjukkan kepada mereka.

Aspek penting dalam rancangan ini adalah penggunaan banmal (Hangul: 반말; "bahasa formal"), satu cara ucapan yang digunakan oleh semua orang tidak kira umur mereka atau senioriti, lalu mengabaikan peraturan bahasa Korea yang ketat, yang menekankan aspek senioriti dan hierarki sunbae–hoobae dalam industri hiburan Korea. Bahasa tidak formal dan persekitaran yang kasual juga menggalakkan tetamu dan ahli-ahli tetap untuk berinteraksi antara satu sama lain seperti rakan-rakan sekolah buat, mendorong mereka untuk menjadi cukup selesa untuk mengusik satu sama lain.

Episod Istimewa 
Episod-episod ini tidak mengikut format Brother School.

Sebelum

Pengacara & Ahli-ahli Tetap

Ahli Tetap 
Ahli asal rancangan ini terdiri daripada Kang Ho-dong, Lee Soo-geun, Seo Jang-hoon, Kim Young-chul, Kim Hee-chul, Hwang Chi-yeul dan Kim Se-hwang. Min Kyung-hoon ditambah dalam barisan ini pada episod 2 yang bersiaran pada 12 Disember 2015. Hwang Chi-yeul & Kim Se-hwang meninggalkan rancangan ini selepas episod ke-7 yang bersiaran pada 16 Januari 2016. Lee Sang-min menyertai rancangan ini sebagai ahli baru dalam barisan ahli tetap pada 5 Mac 2016.

Ahli Sekarang

Bekas Ahli

Tempoh

Tetamu dengan penampilan paling banyak 
Rancangan ini kadangkala menjemput tetamu yang sama berulang kali dalam episod yang berlainan kerana populariti mereka atau kerana persembahan yang mengagumkan dalam episod terdahulu. Untuk kumpulan idol, seorang ahli boleh tampil dalam satu episod secara berseorangan atau dipasangkan dengan tetamu lain yang bukan ahli sepasukan dengan mereka atau tampil dalam episod lain dengan pasukan sendiri sebagai sebahagian daripada pasukan mereka sendiri.

Senarai Episod 

 Gambaran ikhtisar rancangan

Kadar Tontonan 
Dalam penilaian di bawah, kadar paling tinggi dalam warna merah, dan kadar terendah dalam warna biru setiap tahun.

2015

2016

2017

2018 

 Ambil perhatian bahawa rancangan ini ditayangkan di siaran kabel (TV berbayar) yang memainkan peranan dalam kadar tontonan yang naik dengan perlahan dan secara relatifnya mempunyai kumpulan penonton yang kecil apabila dibandingkan dengan siaran (FTA) pada rangkaian awam seperti KBS, SBS, MBC or EBS.
 Kadar NR bermaksud "tidak dilaporkan". Kadar yang terlalu rendah.
 TNmS telah menghentikan penerbitan laporan mereka sejak Jun 2018.

Karya lain

Diskografi

Penampilan lain

Kontroversi

Tindakan tatatertib 
Pada Disember 2016, rancangan ini menerima tindakan tatatertib dari 
Jawatankuasa Penapisan Penyiaran Korea Selatan kerana penggunaan komen yang tidak senonoh termasuk komen yang mengobjekkan tetamu wanita buat beberapa kali. Jawatankuasa ini juga menegaskan penggunaan bahasa tidak wajar antara ahli, komen-komen homofobik dan terutama sekali perbuatan Min Kyung-hoon memberikan baju dalam wanita yang dibuat dari kertas kepada tetamu wanita dalam salah satu episod. Selain peringatan dari jawatankuasa ini, dilaporkan juga rancangan ini menerima aduan dari penonton tentang perkara yang sama.

Anugerah dan Pencalonan 
Knowing Bros telah dicalonkan dalam 10 anugerah, menang 7.

Rujukan

Pautan Luar 
 
 Men on a Mission on JTBC Worldwide
 

 
2015 South Korean television series debuts
Korean-language television programs
Joongang Tongyang Broadcasting Company television programmes
South Korean variety television programmes
Television series by SM C&C